**Idoia Mendiak eginiko hitzaldia, Bizkaiko, Arabako eta Gipuzkoako idazkari nagusiekin bilera egin ondoren**

**Bilbao, 2017ko uztailaren 6a**

Egun on. Buenos días.

Euskadiko Alderdi Sozialistaren barne-hauteskundeen prozesua amaitu eta gero, Idazkari Nagusi izendatu berriak bildu gara, hurrengo urteetan ditugun erronkak aztertzeko.

Dakizuen bezala, hilabete mugituak bizi izan ditugu Alderdi Sozialistan.

Espainiako, Euskadiko eta hiru Lurraldeetako barne-hauteskundeak, gure militanteen mobilizazioa eskatu dute.

Eta pozik gaude. Primario garbi, garden eta irekiak izan ditugu. Ez dago gaur Euskadin, ezta Espainian ere, horrelako prozesu demokratikorik.

Eta orain, indar berri hori, ilusio berri hori, eguneroko politikara eraman behar dugu. Ekimen zehatzetan bihurtu.

Gure indar politiko guztia erabili eskubide sozialak defendatzeko eta euskal ekonomia eta gizartea modernizatzeko.

**Mikel Torresen**, **Eneko Anduezaren** eta **Cristina González**en ondoan nago, hiru lurraldeetako PSE-EEko behin betiko idazkari nagusi izendatu ostean; nire kasuan, Euskadiko idazkari nagusi.

Lauroi dagokigu erakunde honen ondorengo urteotarako norabidea finkatzea. Hori dela eta, interes berezia nuen gaur hemen elkartzeko eta azken hilabeteotan bizi izandako prozesuaren inguruan nahiz orain Alderdi Sozialistan eta euskal gizarte osoan ireki den garaiaren inguruan hitz egiteko.

Lehenik eta behin, barne-hauteskunde hauek gauzatzeko moduarekin pozik nagoela esan nahi dut. Prozesu demokratikoa, irekia eta gardena izan da. Horri esker, ideiak elkar trukatu, eta alderdiaren oinarriak mugiarazi ahal izan ditugu (hitzaldietara joan gara taldeetan, edo gure hautagairen baten abal gisa). Hala, parte-hartzearen maila oso esanguratsua izan da.

Izan ere, PSOEren barne-hauteskundeen ondoren (dakizuen moduan, bereziki biziak eta zorrotzak izan ziren), gure militantzia berriz ere hasi da mugitzen, jakin badaki-eta eurek definitu behar dutela alderdiaren etorkizuna. Haien esku dago zer PSE nahi duten eta nola egin nahi duten erabakitzea.

Beste alderdi batek ere ez du gureak bezalako parte-hartze mailarik.

Eta, egia esan, ohore handia da hain inplikatuta eta konprometituta dagoen jendearekin erakunde baten lider izatea.

Orain, Kongresu ona prestatzea dagokigu. Ondorengo lau urteotarako jarduketa politikoa zein izango den eztabaidatu eta adostu behar dugu. Hilabete asko eman ditugu barrura begira, gure erakundeari buruz hitz egiten, gure lidergoei buruz, iraganean hartu ditugun erabakiei buruz...

Orain, begirada kanpoan jarri behar dugu, gaizki pasatzen ari den jendearengan, bozkatzen diguten eta ez digutenengan, baina Alderdi Sozialistarengan konfiantza dutenengan, alderdi arduratsuan eta sendotuan, berriz ere herrialdeak behar dituen erreforma handiak bideratzeko, eskubideak zabaltzeko, eta gehien dutenen eta gutxien dutenen artean dagoen desberdintasunaren gero eta ebaki handiagoaren aurka borrokatzeko gai izanik.

Horixe da PSE-EEren VIII. Kongresuaren helburuetako bat, eta irailaren 30eko eta urriaren 1eko asteburuan Bilbon ospatuko dugu.

Lantaldeak, dagoeneko, hainbat Hitzaldi Politiko eta Organiko aurreratzen ari dira, eta horiexek osatuko dute Euskal Sozialisten datozen urteotarako ibilbide-orria, dagoeneko gure gizartean azaleratzen ari den iraultza teknologikoari erantzuteko. Euskadin horixe prestatu behar dugu arrakastaz aurre egiteko.

**Helburu bat dugu: Euskadin ezkerraren eta aurrerapenaren erreferentzia nagusia izatea.**

Beti izan gara, baina gaur egun, estatus horri eusteko, politikak berriz aztertu behar ditugu, eta kontzeptuak berriz planteatu behar ditugu.

Dena aldatu da. Lana, dagoeneko, ez da lehen zena. Gure enpresa handiak gero eta mundu korapilatsuagoan eta globalizatuagoan bizirauteko egunez egun borrokatzen diren ETEak dira. Eta lehiakor izaten eta iraultza digitala arrakastaz gainditzen lagundu behar diegu.

Erakundeetatik bultzatzen ari garen Enplegu eta Sustapen Planak frogatu dugu eraginkorrak direla. Baina, era berean, egia da gure inguruan gero eta langile prekario (gazteak eta ez hain gazteak) eta bermerik gabeko autonomo gehiago ikusten ditugula, eta horiei oso urrun geratzen zaizkiela lan eskubideei buruzko eztabaida handiak.

Eta aurreikusten da etorkizuna are arriskutsuagoa izango dela, eta Joaquín Estefaníak joan den egunean “low cost” esaten zuen hori zabalduko dela; hots, plataforma digitaletako soldatapekoak, ekonomia parte-hartzailearen aitzakian, langileen babes oro ukatzen dutenak. Hori da iritsiko den errealitatea. Errealitate hori, dagoeneko, hemen dago, baita Kellyen errealitatea ere (garraioen negozio berriak). Saldoko langileak, norberaren irabazietan besterik pentsatzen ez dutenak.

Hori da XXI. mendeko langileen klasea, eta hori jorratu behar dugu Sozialistok.

Horretarako, giza eskubideei buruz hitz egin behar dugu. Euskal herritar bakoitzak, izate hutsagatik, bizi kalitatea bermatuta izan behar du. Laguntzen eta prestazioen eztabaida zaharra gainditu, eta gizarte zerbitzuak Ongizate Estatuaren laugarren zutabe gisa egituratzeko garaia da, Osasun arloan, Hezkuntza arloan eta Pentsioen arloan.

Gizarte Zerbitzuen Euskal Sistema sendoa eraiki behar da, bidezkoa, eraginkorra eta kalitatekoa, eta, era berean, enplegua, aberastasuna eta berrikuntza sortuko dituena.

Herritar berdinez osatutako Euskadi, interes berezia jarriko duena, hain zuzen ere, hain berdinak ez diren horiengan; hots, emakumeengan. Aurrerapenak egingo dira lana eta familia uztartzeko neurrietan, soldatak berdintzen, aukerak berdintzen… eta gure baliabide eta maila guztiekin borrokatzen genero indarkeriaren aurka, bere burua modernotzat duen gizarte batean onartezina den matxismo errotuaren adierazpen dramatikoen aurka.

Horixe da etorriko den Euskadi. Eta Sozialistok, Euskadi horretan, aurrerapenaren bermea izan behar dugu.

Bide hori duela hiru urte hasi ginen urratzen, Alderdiaren norabidea hartu genuenean, Patxi López, José Antonio Pastor edo Txarli Prietoren belaunaldiak lekukoa pasatu zigunean.

Horiei egokitu zitzaien terrorismoaren aurka borrokatzea, eta sozialista bat Lehendakaritzara eramateko mugarri historikoa lortu zuten.

Guk dugu, ETArik gabe, eta azkenean normalizatu den egoera politiko batekin, Euskadin politika sozialisten eta eraldaketaren lider izateko eginkizuna, hainbat urtetan baztertuta egon baitira premia handiagoa zuten kontuengatik.

Inolako mugarik gabe XXI. mendeko eztabaida handiak jorratzeko eginkizuna: nola gara lehiakorrak merkatuko ekonomian, merkatuko sozietate bilakatu gabe? Zer ongizate sistema bultzatzen dugu? Zer eredu fiskal? Zer lurralde eredu, askotariko herritarrei eskubide berdinak bermatzeko?

Euskal Sozialistak hor egongo gara, gobernuetatik edo oposizioetatik herrialde honen ezker politiketan arreta jarrita. Jakin badakigu eta, guk egiten ez badugu, beste inork ezingo duela egin.

Gure helburua da ezkerreko eta progresuzko alderdi nagusia izatea Euskadin.

Betidanik izan gara. Baina XXI. mendean izaten jarraitzea, politikak eta ekimenak birpentsatzea eskatzen du.

Lan-eredua, herri-eredua, ongizate sistema, zerga sistema… Hori guztia birpensatzea.

Behin ETAren mehatxua amaituta, jada ez dago oztoporik, euskal gizartearen benetako erronkei aurre egiteko.

Duela gutxiko barne-hauteskundeen prozesuak ekarri du Mikelek, Cristinak edo nik neuk 2014. urtean gure erakundeetan jorratu genuen aldaketa sendotzea, baita Gipuzkoan, Eneko Anduezaren ekimenez, belaunaldi berrian sartzeko ere.

Pozgarria da ikustea Euskal Sozialistok gure lekuan jarraitzen dugula eta lidergo berriak bultzatzeko gaitasuna dugula.

Gure eginkizuna da orain etengabeko mugimendu hori aprobetxatzea, ideia berriak eta politika berriak bultzatzeko, esaten dudan bezala, Euskadin ezkerreko erreferentzia izaten jarraitzeko.

Inoiz ez dugu helburu hori galdu. Orain, 2017ko Euskadira moldatzea dagokigu.

Eskerrik asko.